ΚΑΝΟΝΙΣΜΟΣ (ΕΚ) αριθ. 55/1999 ΤΟΥ ΣΥΜΒΟΥΛΙΟΥ της 18ης Δεκεμβρίου 1998 για την κατανομή, για το 1999, των ποσοστώσεων αλιευμάτων μεταξύ των κρατών μελών για τα σκάφη που αλιεύουν στα ύδατα της Ισλανδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με τη διαδικασία που προβλέπεται στη συμφωνία αλιείας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας (2), και ιδίως στο άρθρο 4, η Κοινότητα και η Ισλανδία προέβησαν σε διαβουλεύσεις για το θέμα των αμοιβαίων αλιευτικών δικαιωμάτων τους για το 1999, καθώς και για το θέμα της διαχειρίσεως των κοινών ζώντων πόρων 7

ότι, κατά τη διάρκεια των διαβουλεύσεων, οι αντιπροσωπείες συμφώνησαν να συστήσουν στις αντίστοιχες αρχές τους τον καθορισμό ορισμένων αλιευτικών ποσοστώσεων για τα σκάφη του άλλου μέρους όσον αφορά το 1999 7

ότι πρέπει να ληφθούν τα αναγκαία μέτρα για την υλοποίηση, το 1999, των αποτελεσμάτων των διαβουλεύσεων που πραγματοποιήθηκαν μεταξύ των αντιπροσωπειών της Κοινότητας και της Ισλανδίας 7

ότι, για να εξασφαλιστεί αποτελεσματική διαχείριση των διαθέσιμων αλιευμάτων στα ύδατα της Ισλανδίας, θα πρέπει αυτά να κατανεμηθούν μεταξύ των κρατών μελών μέσω χορήγησης ποσοστώσεων σύμφωνα με το άρθρο 8 του κανονισμού (ΕΟΚ) αριθ. 3760/92 7

ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (3) 7

ότι δεν επετεύχθη συμφωνία με την Ισλανδία για τη θέσπιση πρόσθετων όρων κατά την ετήσια διαχείριση των TAC και των ποσοστώσεων, σύμφωνα με τις διατάξεις του άρθρου 2 του κανονισμού (ΕΚ) αριθ. 847/96 του Συμβουλίου (4) 7

ότι, για επιτακτικούς λόγους κοινού ενδιαφέροντος, ο παρών κανονισμός θα εφαρμοσθεί από 1ης Ιανουαρίου 1999,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιανουαρίου έως τις 31 Δεκεμβρίου 1999, επιτρέπεται σε σκάφη υπό σημαία κράτους μέλους να αλιεύουν στα ύδατα που εμπίπτουν στη δικαιοδοσία αλιείας της Ισλανδίας, σύμφωνα με τις ποσοστώσεις που καθορίζονται στο παράρτημα.

Οι ποσοστώσεις αλιεύονται στις περιοχές της ισλανδικής αποκλειστικής οικονομικής ζώνης οι οποίες οριοθετούνται από ευθείες γραμμές που συνδέουν τις ακόλουθες συντεταγμένες:Νοτιο-δυτική ζώνη

1. 63°12'Β και 23°05'Δ μεταξύ 62°00Β και 26°00'Δ

2. 62°58'Β και 22°25'Δ

3. 63°06'Β και 21°30'Δ

4. 63°03'Β και 21°00'Δ από εκεί 180°00'Ν

Νοτιο-ανατολική ζώνη

1. 63°14'Β και 10°40'Δ

2. 63°14'Β και 11°23'Δ

3. 63°35'Β και 12°21'Δ

4. 64°00'Β και 12°30'Δ

5. 63°53'Β και 13°30°Δ

6. 63°36'Β και 14°30'Δ

7. 63°10'Β και 17°00'Δ από εκεί 180°00'Ν.

Άρθρο 2

Τα αποθέματα που αναφέρονται στο παράρτημα δεν υπόκεινται στους όρους που καθορίζονται στα άρθρα 2, 3 και 5 παράγραφος 2 του κανονισμού (ΕΚ) αριθ. 847/96.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1998.

Για το Συμβούλιο

Ο Πρόεδρος

W. MOLTERER

(1) ΕΕ L 389 της 31.12.1992, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1181/98 (ΕΕ L 164 της 9.6.1998, σ. 1).

(2) ΕΕ L 161 της 2.7.1992, σ. 1.

(3) ΕΕ L 261 της 20.10.1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2205/97 (ΕΕ L 304 της 7.11.1997, σ. 1).

(4) ΕΕ L 115 της 9.5.1993, σ. 3.

ΠΑΡΑΡΤΗΜΑ

Κατανομή των ποσοστώσεων αλιευμάτων της Κοινότητας στα ύδατα της Ισλανδίας για το 1999

>ΘΕΣΗ ΠΗΝΑΚΑ>